“Las Amazonas” cavalquen en el Teatre Romà
16 d’agost 2018

![](/media/dhwlmqab/74c_amazonas.jpg)  

  

La segona quinzena d'agost comença a Sagunt a Escena amb _Las Amazonas_, una obra teatral produïda pel Festival Internacional de Teatro Clásico de Mérida i Pentación Espectáculos. Demà divendres, 17 d'agost, i el dissabte, 18 d'agost, a les 22.30 hores el Teatre Romà de Sagunt acollirà una obra que comptarà amb l'actuació d'artistes de tant de renom com Loles León, Silvia Abascal, Maxi Iglesias i Olivia Molina. El preu de les entrades oscil·la entre els 16 i 24 euros.

  

Les amazones són una font d'inspiració des de la _Ilíada_ d'Homer fins als nostres dies. Hui en dia continua fascinant el mite de les dones guerreres que es rebel·len contra l'abús físic dels hòmens. D’entre les dures guerreres, apareix Pentesilea, que transgredix l'ordre i s'enamora d'Aquil·les. Esta amazona encendrà la passió i conduirà a la tragèdia.

  

Un gran espectacle que, a més, estarà acompanyat per un cor de 10 amazones que faran de l'obra una actuació especial dins del Festival de Sagunt a Escena. Esta obra es basa en la tragèdia d'Heinrich von Kleist _Pentesilea_ en la qual es presenta l'amor com el poder devastador en conflicte amb els costums d'un model estatal determinat, el de les amazones.

​

*   [](http://www.facebook.com/sharer.php?u=https://aytosagunto.es/va/actualitat/las-amazonas-cavalquen-en-el-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/las-amazonas-cavalquen-en-el-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/las-amazonas-cavalquen-en-el-teatre-roma/ "Linked In")
*   [](mailto:?body=https://aytosagunto.es/va/actualitat/las-amazonas-cavalquen-en-el-teatre-roma/)